ભારતિય કિસાન સંઘ દ્વારા ખેડૂતોના વિવિધ પ્રશ્નો જેવા કે વર્ષ ૨૦૧૫-૧૬નો તાત્કાલિક પાક વીમો જાહેર કરવો, ખેતઓજાર પર જીએસટી નાબૂદી, પાકને નુકશાન કરતા ભુંડ-રોજડાથી પાકને બચાવવા તાર ફેન્સીંગ માટે સબસીડી, ગામડામાંથી ખેડૂતો બહાર માલ વેચે તેની પર એપીએમસી ખોટી રીતે સેસ ફી વસૂલ કરે છે તે નાબૂદ કરવા, જમીનની માપણીમાં ખેડૂતોને અન્યાય થયો હોય, રિસર્વે કરવા તેમજ બોટાદ જિલ્લામાં ઓછો વરસાદ થવાના કારણે ચેકડેમો-તળાવો ખાલી હોય, જેને નર્મદાના પાણીથી ભરવા, પાકના પોષણક્ષમ ભાવ મળી રહે તે માટે યોગ્ય નીતિ બનાવવી, ફ્રુટની હરાજી એપીએમસીમાં જ થાય તેવી વ્યવસ્થા કરવી, થ્રી-વ્હીલ ટેમ્પોને ખેડૂતોના ગાડા તરીકે જાહેર કરવા ઉપરાંત ચીની બનાવટની વસ્તુઓનો બહિષ્કાર કરવા સહિતના પ્રશ્નોની રજૂઆત કરી આ બાબતે તાત્કાલિક પગલા ભરાઈ તેવી માગણી કરાઈ હતી.